哈爾濱

哈爾濱，係中國東北一城市，喺黑龍江省。中華人民共和國編制下，係黑龍江省會，行政上係副省級城市，叫哈爾濱市。哈爾濱位處喺東北平原嘅北面，黑龍江省嘅南邊，面積有5萬3068平方公里，響副省級以上嘅城市排第二，僅次於重慶市。哈爾濱亦係中國東北政治、經濟、文化、科技同埋交通嘅中心，亦係中國乃至東北亞嘅大城市，2015年GDP 5751.2億人民幣，據《2015年中國城市綜合競爭力排名》哈爾濱排第28位。哈爾濱住落嘅主要民族有漢族、朝鮮族、滿族、回族、蒙古族、錫伯族、達斡爾族。

「哈爾濱」呢個名係從滿蒙語言度音譯來，不過係咩意思有好多種講法，比較通行嘅講法係滿洲話「曬漁網嘅場地」。

哈爾濱嘅氣候係中溫帶嘅大陸性季風氣候，冬天非常之長又好凍，連夏天都好涼爽，所以佢重有冰城、夏日勝地嘅稱號，係滑雪、旅遊，同埋避暑嘅好地方。入冬時舉辦冰燈展會，吸引好多遊客參觀。

哈爾濱市係中國第一批優秀旅遊城市，又係中國歷史文化名城；佢嘅城市建築風格好特別，城入面有好多歐洲式嘅建築物，所以又有東方莫斯科、東方小巴黎嘅稱號，同時哈爾濱又有遞個讚法叫天鵝頸上嘅明珠，係因為流過市區嘅松花江嘅形狀似天鵝頸。

歷史

名 
「哈爾濱」呢個名可以肯定係源自滿蒙語言，但具體意思好多種講法，滿文入面有「曬網場」、「人名」、「羊膊骨」嘅講法；蒙文嘅意思係「平地」；女真文有「音變自阿勒錦」、「天鵝」；又有通古斯語言「官碼頭」嘅講法。

漢代

漢武帝劉徹時期

哈爾濱雖是扶餘國土，但朝廷十分重視哈爾濱，因為當時的哈爾濱是一座重鎮，漢武帝十分喜歡這個地方，曾在晚年的時候(公元前89年)，遊覽哈爾濱，漢武帝對哈爾濱讚不絕口。

漢光武帝劉秀時期

漢光武帝劉秀登

東漢末年以後 
哈爾濱地處滿洲偏北嘅地方，一直以來係遊牧民族嘅領地。漢晉兩代係扶餘國土，隋代係靺鞨領地，唐代係渤海國鄚頡府轄地。

遼國時歸東京道，不過當地實際有效統治嘅係完顏氏。1114年，女真領袖完顏阿骨打起兵反遼，喺寧江州、出河店兩個戰役大敗十萬遼軍，喺1115年稱帝金國，喺今日哈爾濱阿城定都叫會寧府，哈爾濱市區就係上京嘅週邊。

元代時屬遼陽行省開元路，係成吉思汗三弟斡斤的家族領地，明朝屬奴兒干都司，清代先歸寧古塔將軍，1756年喺阿城設阿拉楚喀副都統，當時以松花江爲界，以南歸阿拉楚喀副都統，隸屬吉林將軍，置賓州廳、雙城廳；以北歸呼蘭副都統，隸屬黑龍江將軍。

後來清朝搞京旗移墾、開禁放荒，有許多滿漢百姓移民到哈爾濱地方，不過淨係發展咗農業，建城前哈爾濱有十條村、三萬人。

建城同俄化 

近代，沙俄向遠東擴張，除咗奪得中國外滿洲嘅領土之外，亦都將東北納入佢勢力範圍。1896年6月3號，沙俄因為參與三國干涉還遼，要中國畀啲着數佢，逼中國簽咗《中俄密約》，取得咗中東鐵路嘅修築權。沙俄特別考察隊揀啱咗阿什河匯入松花江嘅三角地帶，1898年6月9號將鐵路工程局設喺呢處，立即辦公，哈爾濱建城。當年哈爾濱屬吉林省，沙俄改佢名做松花江市。不過到1903年鐵路通車之後恢復叫哈爾濱。

鐵路通車之後，哈爾濱作為交通要衝急劇發展，有好多俄人遷居哈爾濱，可以講哈爾濱係俄人起嘅，就好似上海係十里洋場噉，至今佢個城市依然好俄化，比如老城區嘅俄國建築、發達嘅俄餐廳、以及有俄羅斯人喺道活動。所以當時中國政府想加強控制，1905年10月31號設哈爾關道，遞年5月11號喺濱江城正式設署。

1907年1月14號，哈爾濱定爲中俄交易地，而吉林將軍、黑龍江將軍準奏設濱江廳，想強化對哈爾濱嘅管理。不過當年11月23號中東鐵路管理局頒佈《哈爾濱自治公議會章程》，劃埠頭區、新街市七千幾平方公里做哈爾濱市區，歸公議會管轄，實質上就係反抗中國政府嘅強化管理。直到1926年成立哈爾濱特別市之前，哈爾濱嘅實際統治歸俄羅斯人嘅公議會。

喺日俄戰爭失敗之後，俄國影響力減弱，結果有33個國家16萬僑民移民哈爾濱，哈爾濱由俄人城市變成國際都會，係中國最早國際化嘅地方。當時有16個外國領館，過千銀行企業，同時亦都有中國資本。哈爾濱變成東北亞嘅金融、經濟、交通中心之一，以及係世界有名都會。

民國 
1913年濱江廳改為濱江縣，1914年改爲濱江道。

1918年，俄國內戰，之後俄國又有共產黨運動，於是好多沙俄將軍、貴族、地主、資本家、難民被迫流亡國外，其中哈爾濱同上海係白俄、俄系猶太人聚居嘅中國城市，哈爾濱一度係俄國之外最大嘅俄人聚居城市，佢哋喺哈爾濱起咗幾十間俄文學校，重開辦俄文報刊，同時哈爾濱嘅東正教堂都好興，令哈爾濱更似西方城市。

1921年設東省特別區市政管理局，1926年設特別市，將管轄權收歸中國。其中埠頭區、新街市係特別市範圍，馬家溝、老哈爾濱、新安埠、八區、顧鄉、正陽河屬東省特別區市政管理局。

滿洲國 
滿洲事變後，1933年7月1號將原先特別市範圍擴大到東省特別區市政管理局、吉林省濱江縣、黑龍江省松浦市，直屬偽滿洲國政府。

1937年改為濱江省省會。

二戰之後 
1945年8月18號蘇聯軍控制咗哈爾濱，後來轉交民國政府，設特別市直屬國府。

1946年4月28號中共控制哈爾濱，11月18號特別市歸中共政權，1949年3月取消特別市，改爲松江省省會；1953年7月8號又成為直轄市，1954年松江、黑龍江兩省合併，哈爾濱又放返畀省做黑龍江省會至今。

轄下變動年表

松江省哈爾濱市 
1949年10月1號，哈爾濱市設道裏區、南崗區、太平區、東傅家區、西傅家區、香坊區、松浦區、顧鄉區、新陽區
1953年1月23號，香坊分出平房區、朝陽區；顧鄉分出王崗區；阿城縣分出天恆區

哈爾濱直轄市 
1953年11月23號，新陽一分為二，併入道裏、顧鄉。

黑龍江省哈爾濱市 
1956年8月28號，東傅家、西傅家合併爲道外區；顧鄉併入道裏；朝陽嘅一部分併入平房
10月25號，天恆併入朝陽
1958年1月15號，香坊分出部分成立動力之鄉區

哈爾濱市、松花江專區 
1958年8月16號，綏化專區改名爲松花江專區
25號，肇東縣、賓縣、阿城縣、松花江專區嘅呼蘭縣劃歸哈爾濱
27號，伊春市、肇州縣、五常縣、雙城縣、肇源縣併入咗專區
9月5號，鐵力縣併入慶安縣
10月22號，朝陽、王崗、松浦合併爲濱江區
11月15號，濱江分割，併入到道裏、南崗、太平、道外、香坊、平房、動力之鄉
1959年12月14號，阿城分出部分畀香坊、太平、動力之鄉、平房；肇東分出部分畀道裏；平房分出部分畀動力之鄉
1960年5月12號，松花江專區嘅五常縣、雙城縣、巴彥縣、木蘭縣、通河縣拼入哈爾濱；哈爾濱市嘅肇東畀咗松花江專區；嫩江專區嘅安達縣、明水縣、青岡縣畀咗松花江專區
26號，成個安達同肇州嘅一部分合併爲安達市
1962年10月20號，鐵力由慶安度恢復返
1963年3月8號，按原先噉恢復濱江區
1964年1月15號，伊春重新變返地級市，脫離專區
1965年3月27號，安達市分咗一部分，重置安達縣
6月14號，哈爾濱市啲縣冚唪唥脫離出去，組成咗新嘅8縣松花江專區；而原先有1市13縣嘅松花江專區恢復個名爲綏化專區
1967年4月，動力之鄉改名動力區；平房改名新曙光區

哈爾濱市、松花江地區 
1968年，松花江專區改名爲松花江地區
1970年4月1號，牡丹江地區嘅尚志縣、方正縣、延壽縣劃歸松花江地區
1972年8月14號，濱江按上一次噉解散畀嗰7個區：道裏、南崗、太平、道外、香坊、新曙光、動力
9月22號，新曙光恢復叫平房區
1983年10月3號，松花江地區畀咗呼蘭、阿城兩個縣入哈爾濱市
1987年2月24號，阿城縣升為阿城市
1988年9月14號，尚志同雙城都徹縣升市分別爲尚志市、 雙城市
1991年2月2號，松花江地區嘅方正縣、賓縣，佳木斯市嘅依蘭縣畀過來
1993年6月1號，五常徹縣升市爲五常市
1996年8月11號，松花江地區併入哈爾濱市

哈爾濱市 
2004年2月4號，太平併入道外；道外同呼蘭各出一部分成立松北區；淨低嘅呼蘭縣改爲呼蘭區
2006年8月15號，動力合併到香坊；阿城市畀咗部分畀道外；淨低嘅阿城市變成阿城區
2014年5月，雙城由市改區，做雙城區

政區 

哈爾濱轄18個縣級政區，其中有9個區、2個縣級市、7個縣。
市轄區
道裏區
南崗區
平房區
香坊區
道外區
松北區
呼蘭區
阿城區
雙城區
縣級市
尚志市
五常市
縣
方正縣
賓縣
依蘭縣
巴彥縣
通河縣
木蘭縣
延壽縣

兄弟城市

國內 
四川成都
遼寧大連
廣東廣州
杭州
溫州
福建廈門
青海西寧
天津
南京

國際 
新潟市
奧胡斯
愛民頓
明尼阿波利斯
艾古萊尼
陶格夫匹爾斯
普洛耶什蒂
旭川市
富川市
薩爾瓦多
吉夫阿塔伊姆
華沙
格里菲斯
南塔拉納基區
羅瓦涅米
尼賴吉哈佐
里喬內
卡加延德奧羅
蓬塔阿雷納斯
清邁
阿拉斯
維也納新城
馬德堡
新特蘭
費爾法克斯縣

大學 
哈爾濱工業大學，簡稱哈工大
東北林業大學
東北農業大學
哈爾濱醫科大學
哈爾濱理工大學，簡稱哈理工
哈爾濱工程大學
黑龍江大學
哈爾濱師範大學
哈爾濱商業大學

齊齊哈爾
瀋陽
大連
長春
哈爾濱白俄